《八月十四至十六日无月二首》
宋代·郭印

秋中景色正萧森，月色超然重古今。
要使万方倾素采，那知三日翳重阴。
晦冥欲害天公眼，想像难忘海宇心。
决断浮云须好手，明年此夕要追寻。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。